སྐད་ཆ་དྲང་མོར་བཤད་ན་ང་ནི་ཧམ་སེམས་ཅན་ཞིག་ཡིན།ཆུང་དུས་ནས་རྒྱུ་སྟོབས་ཅན་ཞིག་ཏུ་འགྱུར་འདོད་ཀྱི་བསམ་པ་ཡོད།ང་ལ་མཚོན་ནས་བཤད་ན།རང་ཉིད་ཀྱི་བྱ་བ་ལས་སའི་ཞོ་ཡེ་ཐུ་དང་ཐཱ་ཐར་གྱི་ཀུང་སི་ནི་ངའི་ནུས་པ་སྦྱོང་བརྡར་དང་རྩལ་དགུ་སྟོབས་སུ་སྤྲུགས་སའི་གནས་བཟང་པོ་ཞིག་ཡིན།ཀུང་སི་དེས་ཚོང་རྫས་སྣ་ཚོགས་འགྲེམ་ཚོང་ཚབ་གཉེར་བྱེད་བཞིན་ཡོད་ལ་ལྕགས་གཏེར་ཞིག་ཀྱང་ཡོད།དེ་མིན་གཞན་ཀུང་སིའི་རྟེན་གཞི་རུ་གྱུར་པའི་ལག་རྩལ་གཉིས་ཏེ།ཨ་རིའི་དཔལ་འབྱོར་ལ་གསར་བརྗེ་རང་བཞིན་གྱི་འགྱུར་ལྡོག་འབྱུང་དུ་བཅུག་པའི་ལྕགས་ལམ་དང་གློག་འཕྲིན་ཡང་གཉེར་བཞིན་ཡོད།དེས་ང་རང་ངོ་མཚར་སྟོང་གིས་ཕྱུག་ཅིང་ཁོད་རྒྱ་ཡངས་པའི་ཚོང་ལས་ཀྱི་འཇིག་རྟེན་དུ་དྲངས་ཤིང་ཨང་ཀི་དང་དོན་དངོས་ལ་བརྩི་མཐོང་བྱེད་དགོས་པ་ཤེས་སུ་བཅུག་ལ།སྐྱེལ་འདྲེན་ལས་རིགས་ཀྱི་ཟིལ་ཤུགས་མཐོང་དུ་བཅུགདེ་ལས་ཀྱང་ཁེ་ལས་པ་ཞིག་ཏུ་འགྱུར་བར་ཚང་དགོས་པའི་ནུས་པ་དང་བྱང་ཚད་གསོ་སྐྱོང་བྱས།དེ་དག་ཡོད་ཚད་ཀྱིས་ངའི་རྗེས་ཕྱོགས་ཀྱི་ཚོང་གཉེར་ཁྲོད་དུ་ཕན་འབྲས་བླ་ལྷག་ཐོན།ཞོ་ཡེ་ཐུ་དང་ཐཱ་ཐར་གྱི་ཀུང་སིའི་གོམས་སྦྱོང་བརྡར་གསུམ་མེད་ན།ལས་དོན་སྟེང་ནས་ང་རང་གོལ་ལམ་གང་མང་ཞིག་ལ་འགྲོ་དགོས་ཀྱང་སྲིད་ཅེས་བཤད་ཆོག